Kausmofjæra fuglefredningsområde

Kausmofjæra fuglefredningsområde var et fuglefredningsområde i Verdal kommune, Trøndelag som eksisterte fra 2003 til 2016. I 2016 ble det slått sammen med det tilgrensende Ørin naturreservat til det nye, større Ørin naturreservat. 

Kausmofjæra er et fjære- og gruntvannsområde med ca 2 km strandlinje, på nordsiden av Verdalselvas utløp. Området representerer en type elvedeltalandskap som er i ferd med å bli sjeldne i Norge. Kausmofjæra ble fredet i 2003 for å «ivareta fuglelivet og dets leveområder i et viktig fjære-, land- og gruntvannsområde, med det naturlig tilknytta plante- og dyreliv som er viktig for fuglenes livsmiljø». I 2014 ble området innlemmet i ramsarområdet Trondheimsfjorden våtmarkssystem.Trondheimsfjorden Våtmarkssenter Internasjonal anerkjennelse til våtmarksområder i Trondheimsfjorden ;  miljodirektoratet.no, 29.10.2014

Området grenset i sør til Ørin naturreservat. I 2014 foreslo fylkesmannen i Nord-Trøndelag en utvidelse av Ørin, som innebar at Ørin og Kausmofjæra ble slått sammen. Endringsforslag for Ørin , hos fylkesmannen.no; 29.1.2014 Sammenslåinga ble gjennomført i 2016.Forskrift om vern av Ørin naturreservat, Verdal kommune, Nord-Trøndelag; Fastsatt ved kgl.res. 17. juni 2016; lovdata.no

 Referanser 

Kategori:Biotopvern i Trøndelag
Kategori:Verneområder i Verdal
Kategori:Verneområder opprettet i 2003